તુલા : તા 2 થી શુક્ર આપની રાશિમાં ભ્રમણ કરશે જેથી દાંપત્યજીવનમાં આનંદ રહેશે. તમે પોતાના વ્યક્તિત્વ વિકાસ અને દેખાવમાં વધારો લાવવા માટે કોસ્મેટિક ચીજો, બ્યૂટી ટ્રીટમેન્ટ, વસ્ત્રો, આભૂષણો વગેરેમાં ખર્ચ કરો તેવી સંભાવના પણ છે. નાટક સંગીત તેમજ આનંદ પ્રમોદમાં સમય પસાર થશે. પ્રેમસંબંધો માટે પણ હાલમાં સાનુકૂળતા વધશે કારણ કે તમારા મનમાં વિજાતીય પાત્રોના વિચારો વધુ રહેશે. વિવાહિતોને જીવનસાથીથી ધનલાભ થઇ શકે છે. તા 2 અને 3 દરમિયાન વાહન સાવધાનીપૂર્વક ચલાવવું. કોઈ અપ્રિય ઘટના બની શકે છે. ધનહાનિ પણ થઇ શકે છે. તા 3 થી બુધ આપની રાશિથી અગિયારમાં સ્થાનમાં ભ્રમણ કરતા અપરિણીત વ્યક્તિના લગ્નની શક્યતા ઉભી થાય. સંતાનોની પ્રગતિ થશે. મિત્ર વર્તુળથી લાભ થાય તેમજ સારી રીતે સમય પસાર થાય. શુભકાર્યમાં પ્રવૃત રહેશો. તા 4અને 5 દરમિયાન ક્યાંયથી કોઈ શુભ સમાચાર મળશે. તા 6 અને 7 દરમિયાન વ્યવસાય યથાવત ચાલશે. કોઈ મોટા નિર્ણય લેતા પહેલા ખૂબ સમજી વિચારીને નિર્ણય લેવો. તા 8ના રોજ વિદ્યાર્થીઓ માટે સમય અનુકૂળ છે. કોર્ટકેસમાં સફળતાના યોગ છે.